
Αν πιστέψουμε τα πίθεΙία της χώρας, θα πρέπει να πειστούμε, ότι οι κερκίδες και τα γήπεδα έχουν «πνι¬ 
γεί» από την «εισβολή» των ακροδεξιών. Ότι εμείς οι υπόλοιποι καλά θα κάνουμε να ασφυκτιούμε 
και να αποχωρήσουμε σιωπηλά. Ότι δεν μας μένει τίποτα άλλο, παρά να σκύψουμε το κεφάλι και να 
παραδοθούμε στους τυχάρπαστους πουθενάδες με τα ξυρισμένα κεφάλια. Κι όμως: όλοι όσοι τραβι¬ 
όμαστε στα γήπεδα γνωρίζουμε από πρώτο χέρι ότι τέτοιο πράμα δε συμβαίνει πουθενά. Ακόμα και 
σε όσα πέταλα οι ναζί πριμοδοτήθηκαν από τις διοικήσεις και τη μαφία, δεν «κυριάρχησαν», παρά 
μόνο φαινομενικά. 

Πρώτα από όλα, αυτό συνέβη επειδή οι μισοί πιτσιρικάδες από τις παρέες και τους συνδέσμους μας 
δεν έχουμε καν μπλε ταυτότητα. Τα αδέρφια μας, παιδιά μεταναστών, γεννημένα και μεγαλωμένα εδώ, 
καταλαβαίνουν, άλλοτε με την καρδιά κι άλλοτε με το μυαλό, ότι ο ρατσισμός δουλεύει σε βάρος 
όλων μας. Ότι προσπαθεί να μας διαχωρίσει και να μας κάνει αδύναμους. Τελικά η πολυεθνική πι- 
τσιρικαρία των γηπέδων έχει κάθε λόγο να μισεί τους φασίστες. 

Δεύτερον, γιατί η φύση και η θέση μας το επιβάλλει. Το έχουμε δει και το 'χουμε καταλάβει ότι οι καλύ¬ 
τεροι φίλοι των ναζί είναι τα σώματα της αστυνομίας. Δουλειά των τελευταίων είναι να μας κυνηγάνε, 
την ίδια ώρα που προστατεύουν τους πλούσιους κι όσους την περνάνε κυριλέ. 

Τρίτον, γιατί η φιλολογία «οι ναζί κυριαρχούν» δεν αφορά μόνον τα γήπεδα. Από το 2011 και μετά, 
η εκστρατεία φόβου που θέλει τους δρόμους, τα σχολεία και τις πλατείες να «κουμαντάρονται από 
τους καρπαζοεισπράκτορες της χρυσής αυγής» ήταν η επίσημη γραμμή των ητίθόια. Όπως και να 'χει 
τα κρατικά σχέδια απέτυχαν. Σε πείσμα του δόγματος «Ζήστε με 400 ευρώ και βουλώστε το, γιατί θα 
έρθουν οι φασίστες», πολλοί από μας πήραμε δύναμη, οργανωθήκαμε και πολεμήσαμε τους ναζί και 
τους φίλους τους, με όποιον τρόπο μπορούσαμε. Τα πακέτα, οι πόρτες κι οι φάπες στους ναζί έδωσαν 
και πήραν σε κάθε πόλη, σε κάθε πλατεία, σε κάθε πέταλο. 

Αυτό το τελευταίο είναι το πιο ελπιδοφόρο για τους καιρούς που έρχονται. Η ιστορία θα συνεχίσει να 
γράφεται στους δρόμους, από όσους θέλουμε να υπερασπιστούμε την αξιοπρέπεια και την τάξη μας. 
Θα είναι μια συνέχεια άγνωστη, περιπετειώδης, βίαιη και καταστροφική. Που όπως συμβαίνει παντού, 
έτσι και στα γήπεδα, θα μας υπενθυμίσει ότι δεν είμαστε όλοι «ένα». 

